
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 710 

22 Σεπτεμβρίου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης εμβαδού 2.900 
στρεμμάτων στις θέσεις «ΣΚΑΜΝΑΚΙΑ - ΑΕΡΑΣ» 
της περιφέρειας Δήμου Αγ. Κων/νου του Νομού 
Φθιώτιδας. 1 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση κτημάτων στην περιοχή 
Πετσοφά Δήμου Καλλονής, νομού Λέσβου, για την 
κάλυψη στρατιωτικών αναγκών. .. 2 

Αναγκαστική απαλλοτρίωση αγροτικών ακινήτων στην 
κτηματική περιοχή Βράχου Ν. Καστοριάς για την 
«Κατασκευή φράγματος Βράχου Ν. Καστοριάς». . 3 

ΑΝΑΚΟΙΝΩΣΕΙΣ 

Ειδοποίηση για παρακατάθεση προσωρινής αποζημίω¬ 
σης ιδιοκτητών που βρίσκεται στο Δήμου Ηρακλείου 
Αττικής και που απαλλοτριώθηκε υπέρ και με δα¬ 
πάνη του ΟΣΚ, με σκοπό την ανέγερση διδακτηρίου 
του 8ου Δημ. Σχολείου Ηρακλείου. 4 

ΠΟΛΕΟΔΟΜΙΑ 

ΑΠΟΦΑΣΕΙΣ 

Παράταση αναστολής έκδοσης οικοδομικών αδειών 
στον οικισμό Παράλιο ’Αστρος (Ν. Αρκαδίας). 5 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 2602 0) 

Κήρυξη ως αναδασωτέας έκτασης εμβαδού 2.900 στρεμ¬ 
μάτων στις θέσεις «ΣΚΑΜΝΑΚΙΑ - ΑΕΡΑΣ» της περι¬ 
φέρειας Δήμου Αγ. Κων/νου του Νομού Φθιώτιδας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤ. ΕΛΛΑΔΑΣ 

Έχοντας υπόψη: 

1. Τις διατάξεις της παρ. 3 του άρθρου 117 του Συντάγ¬ 
ματος. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας κ.λ.π.». 


3. Τις διατάξεις του Ν. 998/79 «Περί προστασίας των 
δασών και των δασικών εν γένει εκτάσεων της Χώρας» και 
συγκεκριμένα: 

α. Του άρθρου 41 παρ. 1, 

β. του άρθρου 38 παρ. 1. 

4. Τις διαταγές του Υπουργείου Γεωργίας: 

α. 160417/1180/8.7.80. 

β. 182447/3049/24.9.80. 

5. Τις διατάξεις του άρθρου 29 του Ν. 2081/1992. 

6. Την αριθ. 6747/29.9.97 απόφαση του Γ εν. Γ ραμμα- 
τέα Στ. Ελλάδας «Μεταβίβαση αρμοδιοτήτων στους Προϊ¬ 
σταμένους των Δασικών Υπηρεσιών». 

7. Την αριθ. 3349/28.8.98 πρόταση του Δασαρχείου 
Αταλάντης από την οποία προκύπτει ότι η έκταση που 
αναφέρεται στο θέμα είχε κατά το χρόνο της καταστρο¬ 
φής της που έγινε από πυρκαγιά στις 24.6.1998 και 
4.7.1998 δασικό χαρακτήρα, κατά την έννοια του άρθρου 
3 παρ. 1 και 2 του Ν. 998/79 και ως εκ τούτου επιβάλλεται 
η κήρυξή της ως αναδασωτέας, αποφασίζουμε: 

Κηρύσσουμε αναδασωτέα με σκοπό την επανεγκατά- 
σταση, με φυσική ή τεχνητή αναγέννηση, της δασικής βλά¬ 
στησης που καταστράφηκε από πυρκαγιά στις 24.6.1998 
και 4.7.1998 την δημόσια δασική έκταση εμβαδού δύο χι¬ 
λιάδων εννιακοσίων στρεμμάτων που βρίσκεται στις θέ¬ 
σεις «ΣΚΑΜΝΑΚΙΑ - ΑΕΡΑΣ» περιφέρειας Δήμου Αγ. 
Κων/νου του Νομού Φθιώτιδας και προσδιορίζεται από τα 
στοιχεία 1-2-3-4 .... 41-42-1 όπως φαίνονται στο συνημ¬ 
μένο διάγραμμα, το οποίο αποτελεί αναπόσπαστο μέρος 
της απόφασης αυτής και έχει όρια: 

Ανατολικά: Με δημόσιες εκτάσεις δασικού χαρα¬ 
κτήρα. 

Δυτικά: Με δημόσιες εκτάσεις δασικού χαρακτήρα και 
αγροτικές εκτάσεις. 

Βόρεια: Ομοίως. 

Νότια: Ομοίως. 

2. Εξαιρούνται της κήρυξης ως αναδασωτέων οι ευρι¬ 
σκόμενες εντός της ανωτέρω έκτασης αγροτικές εκτά¬ 
σεις, εμβαδού περίπου 360 στρεμ. των οποίων ο αγροτι¬ 
κός χαρακτήρας θα διαπιστώνεται ύστερα από αυτοψία 
και σχετική φωτοερμηνεία Δασολόγου της Υπηρεσίας. 

Η απόφαση αυτή ισχύει από της κοινοποιήσεώς της αρ- 
μοδίως και προ της δημοσιεύσεώς της στην Εφημερίδα 
της Κυβερνήσεως. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Λαμία 4, Σεπτεμβρίου 1998 
Με εντολή Γ.Γ. Περιφέρειας 
Ο Διευθυντής Δασών 
ΔΗΜ. ΤΣΟΥΤΣΟΣ 






6794 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 















6796 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



Δασύοχικ 









6798 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Αριθ. 1092035/6870/0010 (2) 

Αναγκαστική απαλλοτρίωση κτημάτων στην περιοχή Πε¬ 
τσοφά Δήμου Καλλονής, νομού Λέσβου, για την κά¬ 
λυψη στρατιωτικών αναγκών. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των νο¬ 
μαρχών προς κήρυξιν αναγκαστικών τινων απαλλοτριώ¬ 
σεων». 

2. Τις διατάξεις του νόμου ΓΣΙΣΤ/1907 και τις διατάξεις 
του Ν. 4442/1929 «περί κυρώσεως του από 21 Σεπτεμ¬ 
βρίου 1926 Ν. Δ/τος «περί Στρατιωτικών και Ναυτικών Ει¬ 
σφορών και Ναυλώσεων» όπως έχουν τροποποιηθεί. 

3. Τη γνωμοδότηση του Γενικού Επιτελείου Στρατού, 
Διεύθυνση Υποδομής/Γραφείο 1β αριθ. Φ.913.1/56/ 
176848/Σ. 1131/31.5.1997. 

4. Την 29261/7.10.1996 κοινή απόφαση του Πρωθυ¬ 
πουργού και του Υπουργού Εθνικής Αμύνης (ΦΕΚ 933/ 
10.10.1997 τ.Β'), σχετικά με την ανάθεση αρμοδιοτήτων 
στον Υφυπουργό Εθνικής Αμύνης Δ. Αποστολάκη. 

5. Την 1107147/1239/0006Α/4.10.1996 (ΦΕΚ 922/ 
7.10.1996 τ.Β’) κοινή απόφαση του Πρωθυπουργού και 
του Υπουργού Οικονομικών, σχετικά με ανάθεση αρμο¬ 
διοτήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση κτημά¬ 
των, για λόγους δημόσιας ωφέλειας και ειδικότερα για την 
κάλυψη στρατιωτικών αναγκών στην περιοχή της κοινότη¬ 
τας Πετσοφά Δήμου Καλλονής νομού Λέσβου, έκτασης 
συνολικού εμβαδού 20.200 μ2 η οποία εικονίζεται με κλί¬ 
μακα 1:1.000 στο από 24.10.1996 και με αριθ. Α.Κ. 
1297/Β κτημαιολογικό διάγραμμα - πίνακα, το οποίο 
έχουν συντάξει οι Τοπογράφοι Μηχανικοί Μπουρσινός 
Γρηγόριος και Μπελιάς Νικόλαος και έχει θεωρήσει ο Αν- 
χης (ΠΒ) Ιωάννης Μπασδάνης. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: 1) Βαβλαδέλης Νικόλαος και, 2) Κα- 
ρωτός Αργύριος και Καρωτός Γρηγόριος. 

Η απαλλοτρίωση κηρύσσεται υπέρ του Δημοσίου και με 
δαπάνη του Ταμείου Εθνικής Αμύνης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1998 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Γ. ΔΡΥΣ 


Αριθ. 1062002/4112/0010 (3) 

Αναγκαστική απαλλοτρίωση αγροτικών ακινήτων στην 

κτηματική περιοχή Βράχου Ν. Καστοριάς για την «Κα¬ 
τασκευή φράγματος Βράχου Ν. Καστοριάς». 

Ο ΥΠΟΥΡΓΟΣ ΟΙΚΟΝΟΜΙΚΩΝ! 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β. Δ/τος 139/1971 «περί της αρμοδιότητος των Νο¬ 
μαρχών προς κήρυξιν αναγκαστικών τινών απαλλοτριώ¬ 
σεων», όπως ισχύουν. 

2. Τις διατάξεις του άρθρου 33 του Ν.Δ. 3881/58 «περί 
εγγείων βελτιώσεων». 

3. Το με αριθ. πρωτ. ΚΗ/355/4.3.98 έγγραφο της Δ/ 
νσης Εγγειων Βελτιώσεων Νομαρχιακής Αυτοδιοίκησης 
Καστοριάς. 

4. Την αριθ. οικ. 106914/15.5.98 κοινή απόφαση των 
Υπουργών Περιβάλλοντος, Χωροταξίας και Δημοσίων Έρ¬ 
γων και Γεωργίας περί έγκρισης περιβαλλοντικών όρων για 
το έργο φράγματος Βράχου του Νομού Καστοριάς επί του 
χειμάρρου Μπουγάζι, ολικής χωρητικότητας 1.948.500 
τ.μ. 

5. Την 1 090930/1667/0006Β/31.7.98 (ΦΕΚ 857/ 
12.8.98 τ.Β’) κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων του Υπουργού Οικονομικών στον Υφυπουργό Οικο¬ 
νομικών Γεώργιο Δρυ, αποφασίζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την «κατα¬ 
σκευή του φράγματος Βράχου Ν. Καστοριάς», έκτασης 
συνολικού εμβαδού 89,843 στρεμμάτων η οποία βρίσκε¬ 
ται στην κτηματική περιοχή Βράχου και εικονίζεται στο με 
κλίμακα 1:2000 κτηματολογικό διάγραμμα και στον αντί¬ 
στοιχο κτηματολογικό πίνακα που συντάχθηκαν από τον 
μηχανικό της Δ/νσης Ε.Β. Καστοριάς και θεωρήθηκαν από 
τον Πολιτικό Μηχανικό Σωτήριο Βοσκόπουλο, Προϊστά¬ 
μενο της Δ/νουσας Υπηρεσίας της Δ/νσης Εγγείων Βελτι¬ 
ώσεων Ν.Α. Καστοριάς. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι κληρονόμοι Αδαμόπουλου Πέτρου του 
Αθανασίου, κληρονόμοι Αδαμόπουλου Ιωάννη του Πέτρου 
κ.λ.π. 

Επίσης, στην έκταση που απαλλοτριώνεται δεν συμπε- 
ριλαμβάνονται οι ιδιοκτησίες, οι οποίες στα κτηματολο- 
γικά στοιχεία φέρονται ότι ανήκουν στο Ελληνικό Δημόσιο. 

Η απαλλοτρίωση κηρύσσεται υπέρ και με δαπάνη του 
Δημοσίου και η δαπάνη θα αντιμετωπιστεί από τις πιστώ¬ 
σεις του έργου «κατασκευή φράγματος Βράχου Ν. Καστο¬ 
ριάς», ΣΑΕ 081/2 ΚΑΕ, 9581539. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1998 

Ο ΥΦΥΠΟΥΡΓΟΣ 

Γ. ΔΡΥΣ 

ΑΝ ΑΚΟΙΝΩΣΕ ΙΣ 

(4) 

Ειδοποίηση για παρακατάθεση προσωρινής αποζημίωσης 
ιδιοκτητών που βρίσκεται στο Δήμου Ηρακλείου Αττι¬ 
κής και που απαλλοτριώθηκε υπέρ και με δαπάνη του 
ΟΣΚ, με σκοπό την ανέγερση διδακτηρίου του 8ου 
Δημ. Σχολείου Ηρακλείου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία 
«ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην 
Αθήνα και επί της οδού Φαβιέρου 30, ειδοποιεί ότι σύμ¬ 
φωνα με την 1036308/2235/0010/31.3.95 (ΦΕΚ 252/ 
Δ/20.4.95) κοινή απόφαση των Υπουργών Παιδείας- 
θρησκευμάτων και Οικονομικών την κήρυξη αναγκαστι¬ 
κής απαλλοτρίωσης, υπέρ και με δαπάνη του Ο.Σ.Κ. έκτα¬ 
σης εμβαδού 3.045Μ2 που βρίσκεται στην περιοχή του 
Δήμου Ηρακλείου Αττικής μεταξύ των οδών Οδυσσέως 
και Αγαμέμνωνος (Ο.Τ. 71) και προορίζεται για την ανέ¬ 
γερση διδακτηρίου του 8ου Δημ. Σχολείου Ηρακλείου κα¬ 
τέθεσε στο Τ αμείο Παρακαταθηκών και Δανείων υπέρ των 
δικαιούχων ιδιοκτητών την προσωρινή αποζημίωση που 
καθορίσθηκε σύμφωνα με την 458/97 απόφαση του Μο¬ 
νομελούς Πρωτοδικείου Αθηνών και εκδόθηκε το 4307/ 
9.9.98 γραμμάτιο σύστασης παρακαταθήκης για ποσό 
274.050.000. 

Αθήνα, 9 Σεπτεμβρίου 1998 

Ο Πρόεδρος Δ.Σ. 

ΔΗΜ. ΣΚΑΜΝΑΚΗΣ 

-♦- 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 24208/5313 

Παράταση αναστολής έκδοσης οικοδομικών αδειών στον 
οικισμό Παράλιο Άστρος (Ν. Αρκαδίας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Εχοντας υπόψη: 

•. Τις διατάξεις της παρ. 3 του άρθρου 4 του Ν. 1577/ 
1985 «Γενικός Οικοδομικός Κανονισμός» (Α' 210). 

2. Τις διατάξεις του άρθρου 29Α του ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α 154) και με 
την παρ. 2α του άρθρου 1 του Ν. 2469/1977 (Α' 38). 

3. Τις διατάξεις της παρ. Β του άρθρου 1 του π. δ/τος 
28/28.1.1993 «καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9)». 

4. Την υπ' αριθμ. Δ17α/03/99/Φ. 2.2.1/29.10.96 από¬ 
φαση του Πρωθυπουργού και του Υπουργού Περιβάλλο¬ 
ντος Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος Χωροταξίας και Δη¬ 
μοσίων Έργων στους Υφυπουργούς Περιβάλλοντος Χω¬ 
ροταξίας και Δημοσίων Έργων Χρήστο Βερελή και Θεό¬ 
δωρο Κολιοπάνο (1006 Β/4.11.1996)». 


5. Το υπ’ αριθμ. 7699/2714/2244/2.4.98 έγγραφο ει¬ 
σηγητική έκθεση της Δ/νσης Πολεοδομικού Σχεδιασμού, 
τμήμα παραδοσιακών οικισμών. 

6. Το 101 /1998 υπηρεσιακό σημείωμα της Διεύθυνσης 
Πολεοδομικού Σχεδιασμού, τμήμα Παραδοσιακών οικι¬ 
σμών. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλεί δαπάνη σε βάρος του κρατι¬ 
κού κρατικού προϋπολογισμού και του οικείου Ο.Τ.Α., 
αποφασίζουμε: 

Α. Παρατείνεται για ένα (1) ακόμη έτος η χορήγηση οι¬ 
κοδομικών αδειών στο προτεινόμενο ως παραδοσιακό 
τμήμα του οικισμού Παράλιο Αστρος (Ν. Αρκαδίας) που 
είχε επιβληθεί αναστολή με την 25799/5.9.1997 από¬ 
φαση του Υφυπουργού Περιβάλλοντος Χωροταξίας και 
Δημοσίων Έργων (Δ' 802), όπως αυτό φαίνεται περικλειό¬ 
μενο με μπλέ γραμμή στο σχετικό πρωτότυπο διάγραμμα 
σε κλίμακα 1:1000 που συνοδεύει την αρχική από¬ 
φαση. 

Β. Από την παραπάνω αναστολή εξαιρούνται τα εξής: 

1. Η χορήγηση αδειών χρωματισμού και επισκευής 
όψεων καθώς και οι άδειες εργασιών επισκευής για λό¬ 
γους χρήσης και υγιεινής μετά από έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

2. Η αναθεώρηση οικοδομικών αδειών κατά την διάρ¬ 
κεια ισχύος της άδειας και για το υπόλοιπο του χρόνου 
ισχύος της για μερική ή ολική τροποποίηση της αρχιτεκτο¬ 
νικής ή στατικής μελέτης ή και των λοιπών μελετών με η 
χωρίς αλλαγή του περί τυπώματος του κτιρίου αλλά χωρίς 
αύξηση του συντελεστή δόμησης που χρησιμοποιήθηκε 
κατά την έκδοση της άδειας και όγκου του κτιρίου, και 
μόνο για το τμήμα του κτιρίου που έχει περατωθεί ο φέρων 
οργανισμός της οικοδομής και μετά από έγκριση της 
ΕΠΑΕ. 

3. Η αναθεώρηση οικοδομικών αδειών που έχει λήξει η 
ισχύς τους και για την ολοκλήρωση των υπολειπομένων 
εργασιών με τις προϋποθέσεις της ανωτέρω παρ. 2 του 
παρόντος. 

4. Η χορήγηση αδειών αλλαγής χρήσης των κτιρίων και 
διαρρύθμισής τους για προσαρμογή στη νέα χρήση με τις 
παρακάτω προϋποθέσεις: 

α. Η νέα χρήση να είναι σύμφωνη με την πρόταση της Δ/ 
νσης Πολεοδομικού Σχεδιασμού - Τμήμα Παραδοσιακών 
Οικισμών, όπως αναφέρεται στην από 11.7.97 εισήγηση 
της Δ/νσης και στο σχετικό διάγραμμα. 

β. Να μην αυξάνεται ο όγκος και ο υλοποιημένος συντε¬ 
λεστής δόμησης του κτιρίου. 

γ. Να μη θίγονται παραδοσιακά στοιχεία της εξωτερικής 
όψης του κτιρίου κατά την προσαρμογή αυτού στη νέα 
χρήση και μετά από έγκριση της ΕΠΑΕ, στην οποία πρέπει 
να υποβάλλεται αναλυτική κατάσταση εργασιών και επεμ¬ 
βάσεων που απαιτούνται και φωτογραφίες του εσωτερι¬ 
κού και του εξωτερικού του κτιρίου. 

5. α. Οι οικοδομικές άδειες που έχουν υποβληθεί στο 
Πολεοδομικό Γραφείο Άστρους μέχρι 17.9.97, ημέρα δη¬ 
μοσίευσης της αναστολής. 

β. Οι οικοδομικές άδειες των περιπτώσεων: 
ί. Κατεδάφιση παλαιού κτιρίου και ανέγερση νέου τριω- 
ρόφου στο οικοδομικό τετράγωνο 54 ιδιοκτησίας Ηλ. I. 
Δασκολιά. 

ϋ. Προσθήκη κατ' επέκταση και καθ’ ύψος στο παλαιό 
διώροφο κτίριο, στο οικοδομικό τετράγωνο 53, ιδιοκτη¬ 
σίας Αλ. και Ευαγ. Δαλιάνη. 
ϋί. Διώροφη οικοδομή στο οικοδομικό τετράγωνο Γ154. 
6. Για τις περιπτώσεις 4βί, ϋ, ίϋ πρέπει να έχει προηγηθεί 
η έγκριση της μελέτης από την Δ/νση Πολειοδομικού Σχε- 
διασμού - Τμήμα Παραδοσιακών Οικισμών μετά από σύμ¬ 
φωνη γνώμη της αρμόδιας ΕΠΑΕ. 


Γ. Η ισχύς της παρούσας απόφασης αρχίζει από την 
17.9.1998. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 8 Σεπτεμβρίου 1998 

Ο ΥΦΥΠΟΥΡΓΟΣ 

θ. ΚΟΛΙΟΠΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


